Na temelju članka 391. Zakona o vlasništvu i drugim stvarnim pravima (Narodne novine br. 81/2015 - pročišćeni tekst), članka 42. Statuta Grada Samobora (Službene vijesti Grada Samobora br. 3/16 i 1/18, 4/19, 02/29 i 01/21), članka 3. i 9. Odluke o raspolaganju nekretninama i pokretninama (Službene vijesti Grada Samobora br. 9/10 i 3/11), Gradonačelnik Grada Samobora dana 15. 03. 2021. godine raspisuje sljedeći

# JAVNI NATJEČAJ

# ZA PRIKUPLJANJE PISANIH PONUDA ZA PRODAJU RABLJENIH MOTORNIH VOZILA U VLASNIŠTVU GRADA SAMOBORA

1. Predmet ovog natječaja je prodaja dva rabljena motorna vozila i to:
   1. SUZUKI JIMNY 1,3, reg. oznaka ZG1298E, u prometu od 2008. godine, boja srebrna s efektom, prijeđenih 190.586 km, motor benzinski, 63 kW.

Početna cijena sa PDV-om iznosi 15.800,00 kuna. Jamčevina iznosi 790,00 kuna.

* 1. SUZUKI JIMNY 1,3, reg. oznaka ZG3319EZ, u prometu od 2008. godine, boja srebrna s efektom, prijeđenih 151.421 km, motor benzinski, 63 kW.

Početna cijena sa PDV-om iznosi 21.510,00 kuna. Jamčevina iznosi 1.075,50 kuna.

1. Vozila su registrirana do 04. 11. 2021. i kupuju se po sistemu „viđeno - kupljeno“.
2. Svaki ponuditelj obavezno uplaćuje jamčevinu u iznosu od 5% početne cijene (određene u točki 1.), a ista se uplaćuje u korist Proračuna Grada Samobora, IBAN: HR2524020061838000004 otvoren kod Erste&steiermärkische Bank d.d. model HR 68, s pozivom na broj 7757 - OIB kupca.
3. Sve ostale troškove vezane uz prijenos vlasništva vozila plaća kupac. Razliku između ponuđene cijene i uplaćene jamčevine, ponuditelj koji bude odabran po natječaju uplatiti će prije preuzimanja vozila a što će biti određeno ugovorom.
4. Kupoprodajna cijena uplaćuje se jednokratno.
5. Ponuditelju koji ne bude odabran po natječaju ili u slučaju ako dođe do poništenja natječaja, uplaćena jamčevina se vraća u roku od 15 dana od dana izbora najpovoljnijeg ponuditelja, odnosno poništenja natječaja, bez prava na kamatu.
6. U slučaju da najpovoljniji ponuditelj odustane od sklapanja ugovora ili ne plati ugovorenu cijenu u kojem slučaju se raskida ugovor, jamčevina mu se ne vraća.
7. Ponuda na natječaj podnosi se u pisanom obliku, a mora sadržavati:
   * Ime i prezime, OIB i prebivalište ponuditelja za fizičke osobe, odnosno naziv tvrtke s adresom sjedišta, OIB za pravne osobe, naziv obrta, ime vlasnika, sjedište obrta i OIB za fizičke osobe – obrtnike, a poželjno je navesti broj telefona i e-mail adresu
   * opis predmeta za koji se podnosi ponuda s iznosom ponuđene cijene,
   * broj računa na koji će se izvršiti povrat uplaćene jamčevine.

Ponuda mora biti potpisana, a cijena ne može biti niža od objavljene početne cijene.

Uz ponudu treba priložiti:

* dokaz o uplaćenoj jamčevini,
* dokaz o hrvatskom državljanstvu - preslika domovnice ili osobne iskaznice
* za strane fizičke osobe - presliku putovnice.
* dokaz o registraciji djelatnosti u Republici Hrvatskoj - preslika dokaza o upisu u sudski registar, preslika dokaza o upisu u obrtni registar
* za strane pravne osobe izvadak iz domicilnog registra s ovjerenim prijevodom sudskog tumača na hrvatski jezik

Po potrebi originali tražene dokumentacije mogu se tražiti na uvid.

Ponuda bez ovih sadržaja i priloga smatrat će se nepotpunom.

Ponude na javni natječaj, zajedno sa prilozima, podnose se do 06 .04. 2021. do 11,00 sati u zatvorenoj omotnici na adresu: Grad Samobor, Trg Kralja Tomislava 5, 10430 Samobor, s naznakom **"Ponuda na natječaj za kupnju rabljenog motornog vozila marke SUZUKI JIMNY 1,3 - ne otvaraj!“** putem pošte ili se predaju osobno na istoj adresi, u sobi br. 2, Urudžbeni zapisnik.

1. Ponude će otvoriti Povjerenstvo za provođenje natječaja za prodaju nekretnina i pokretnina u vlasništvu Grada Samobora u službenim prostorijama Grada Samobora. Otvaranje ponuda nije javno.
2. Zakašnjele i nepotpune ponude te ponude podnesene protivno uvjetima iz ovog javnog natječaja neće se razmatrati.
3. Najpovoljniji ponuditelj je onaj koji ponudi najvišu kupoprodajnu cijenu u odnosu na početnu cijenu iz ovog javnog natječaja i koji ispunjava sve ostale uvjete iz natječaja. Ukoliko više ponuditelja ponudi istu cijenu, prednost ima onaj ponuditelj koji je ponudu predao prije.
4. O odabiru najpovoljnije ponude ili poništenju natječaja ponuditelji će biti obaviješteni pisanim putem.
5. Gradonačelnik zadržava pravo na poništenje natječaja i odustanak od prodaje vozila u svako doba prije potpisivanja ugovora o kupoprodaji.
6. Za sve dodatne informacije i za termin za razgledavanje vozila zainteresirani se mogu javiti na tel: 099/3105916 ili 01/3378-160

KLASA: 406-07/21-01/1

URBROJ:238/27-03-02/02-21-2

**GRADONAČELNIK**

**Krešo Beljak, mag.educ.geogr.v.r.**